《羊城郊外感秋》
明代·黄光宗

海国秋高马正肥，新人歌舞旧人非。松楸古墓麒麟冷，禾黍空城燕雀飞。

暮雨暗秋吹画角，晚亭黄叶落斜晖。岭南自古繁华地，回首烟花事已违。

作者简介：黄光宗，字爰毅。新会人。明神宗万历间人。年十七即弃举子业，寄情山水，与从兄石唱和。著有《雪亭集》。事见明黄淳《厓山志》卷六、清顾嗣协《冈州遗稿》卷六。